ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
గౌరవ సుప్రీం కోర్టు కోవిడ్-19 మృతుల కుటుంబాలకు ఎక్స్-గ్రేషియా సహాయం చెల్లింపు కోసం క్లెయిమ్లను దాఖలు చేయడానికి సమయపాలన నిర్ణయించింది
కోవిడ్19 ద్వారా మృతి చెందిన కుటుంబాలకు జాతీయ విపత్తు నిర్వాహణ సంస్థ ప్రకటించిన ఆధారంగా గౌరవనీయమైన సుప్రీం కోర్ట్ 2022 మార్చి 24వ తేదీ నాటి తన ఉత్తర్వును 2021లోని ఇతర దరఖాస్తు నం. 1805 రిట్ పిటిషన్  నం. 539లోని 2021లో పొందుపరిచింది.
గౌరవ న్యాయస్థానం జారీ చేసిన కీలక ఆదేశాలు:
2022 మార్చి 20కి ముందు COVID-19 కారణంగా మరణం సంభవించినట్లయితే పరిహారం కోసం క్లెయిమ్లను ఫైల్ చేయడానికి 24 మార్చి 2022 నుండి అరవై రోజుల తర్వాతి కాల పరిమితి వర్తిస్తుంది.
భవిష్యత్తులో ఏవైనా మరణాలు సంభవిస్తే, పరిహారం కోసం దావా వేయడానికి కోవిడ్-19 కారణంగా మరణించిన తేదీ నుండి తొంభై రోజుల సమయం ఇవ్వబడుతుంది.
క్లెయిమ్లు నిర్వహణ చేయడానికి, క్లెయిమ్ స్వీకరించిన తేదీ నుండి ముప్పై రోజుల వ్యవధిలో పరిహారం యొక్క వాస్తవ చెల్లింపును చేయడానికి మునుపటి ఆర్డర్ అమలులో కొనసాగుతుంది.
ఏదైనా క్లెయిమ్ కోరేవారు నిర్దేశించిన గడువులోగా దరఖాస్తు చేయలేని పక్షంలో, వారు ఫిర్యాదు పరిష్కార కమిటీని సంప్రదించి, ఫిర్యాదు పరిష్కార కమిటీ ద్వారా క్లెయిమ్ చేయడానికి అనుమతి ఉంటుందని గౌరవ న్యాయస్థానం ఆదేశించింది. సందర్భానుసారంగా ఫిర్యాదుల పరిష్కార కమిటీ ద్వారా పరిగణించబడుతుంది. ఒక నిర్దిష్ట హక్కుదారు వారి నియంత్రణకు మించిన నిర్ణీత సమయంలోగా క్లెయిమ్ చేయలేరని ఫిర్యాదుల పరిష్కార కమిటీ గుర్తించినట్లయితే అతని/ఆమె కేసు మెరిట్లపై పరిగణించబడుతుంది.
అంతేకాకుండా, తప్పుడు/నకిలీ క్లెయిమ్ల తగ్గించే ప్రయత్నంలో, మొదటి సందర్భంలో 5% క్లెయిమ్ దరఖాస్తులను యాదృచ్ఛికంగా పరిశీలించాలని గౌరవ న్యాయస్థానం ఆదేశించింది. ఎవరైనా నకిలీ క్లెయిమ్ చేసినట్లు తేలితే, అది డీఎం చట్టం, 2005లోని సెక్షన్ 52 ప్రకారం శిక్షార్హులుగా పరిగణించబడుతుంది
మంత్రిమండలి
పట్టణ వలసదారులు/పేదలు భరించగలిగే సరసమైన అద్దె ఇళ్ల నిర్మాణ సముదాయాల అభివృద్ధికి కేబినెట్ ఆమోదం
ప్రధాన్ మంత్రి ఆవాస్ యోజన - అర్బన్  కింద ఉప-పథకంగా పట్టణ వలస / పేదలకు సరసమైన అద్దె గృహ సముదాయాలను  అభివృద్ధి చేయడానికి ప్రధాని శ్రీ నరేంద్ర మోడీ అధ్యక్షతన కేంద్ర మంత్రివర్గం అనుమతి ఇచ్చింది.
దీని కింద ప్రభుత్వ నిధులతో కట్టి ప్రస్తుతం ఖాళీగా ఉన్న గృహ సముదాయాలు ఏఆర్హెచ్సి లుగా 25 సంవత్సరాల పాటు రాయితీ ఒప్పందాల కింద మారుస్తారు. మరమ్మతులు / రెట్రోఫిట్, గదుల నిర్వహణ, నీరు, మురుగు / సెప్టేజ్, పారిశుధ్యం, రహదారి వంటి మౌలిక సదుపాయాల విషయంలో ఖాళీలను పూరించడం అనే రాయితీల ద్వారా సముదాయలను నివాసయోగ్యంగా చేస్తారు. రాష్ట్రాలు / యుటిలు పారదర్శక బిడ్డింగ్ ద్వారా రాయితీలను ఎన్నుకుంటాయి. మునుపటిలాగే తదుపరి చక్రం పునః ప్రారంభించడానికి లేదా సొంతంగా అమలు చేయడానికి కాంప్లెక్సులు 25 సంవత్సరాల తరువాత యుఎల్బి కి తిరిగి వస్తాయి.
వినియోగ అనుమతి, 50% అదనపు ఎఫ్ఎఆర్ / ఎఫ్ఎస్ఐ, ప్రాధాన్యత రంగ రుణ రేటు వద్ద రాయితీ రుణం, సరసమైన గృహాలకు సమానంగా పన్ను ఉపశమనం మొదలైన ప్రత్యేక ప్రోత్సాహకాలు ప్రైవేటు / ప్రభుత్వ సంస్థలకు 25 సంవత్సరాల పాటు తమ సొంత ఖాళీ స్థలంలో ఎఆర్హెచ్సిలను అభివృద్ధి చేయడానికి అందిస్తారు.
ఉత్పాదక పరిశ్రమలలో శ్రామికశక్తిలో ఎక్కువ భాగం, ఆతిథ్య, ఆరోగ్య, దేశీయ / వాణిజ్య సంస్థలలోని సర్వీసులు అందించే వారు, నిర్మాణ లేదా ఇతర రంగాలు, కార్మికులు, విద్యార్థులు మొదలైనవి గ్రామీణ ప్రాంతాల నుండి లేదా చిన్న పట్టణాల నుండి వచ్చి మెరుగైన అవకాశాలను కోరుకునే వారు ఉంటారు. వీరంతా ఎఆర్హెచ్సి ల క్రింద లక్ష్య లబ్ధిదారులుగా ఉంటారు.
టెక్నాలజీ ఇన్నోవేషన్ గ్రాంట్ రూపంలో 600 కోట్ల రూపాయల వ్యయం అంచనా వేయడం అయింది, ఇది నిర్మాణానికి గుర్తించిన వినూత్న సాంకేతిక పరిజ్ఞానాన్ని ఉపయోగించి ప్రాజెక్టుల కోసం విడుదల చేస్తారు. సుమారుగా మూడు లక్షల మంది లబ్ధిదారులు ప్రారంభంలో ఎఆర్హెచ్ సి ల పరిధిలో ఉంటారు.
ఎఆర్హెచ్ సి లు పట్టణ ప్రాంతాల్లో కొత్త పర్యావరణ వ్యవస్థను సృష్టిస్తాయి, పని ప్రదేశానికి దగ్గరగా సరసమైన అద్దెకు గృహాలను అందుబాటులో ఉంచుతాయి. ఎఆర్హెచ్ సి ల క్రింద పెట్టుబడి కొత్త ఉద్యోగ అవకాశాలను సృష్టిస్తుందని భావిస్తున్నారు. ఎఆర్హెచ్ సి లు అనవసరమైన ప్రయాణం, రద్దీ, కాలుష్యాన్ని తగ్గిస్తాయి. ప్రభుత్వ నిధులతో ఖాళీగా పడి ఉన్న ఇళ్ల ఆర్థిక ఉత్పాదక ఉపయోగం కోసం ఎఆర్హెచ్ సి లుగా మారుస్తారు. వివిధ సంస్థలు ఎంటిటీలకు తమ ఖాళీగా ఉన్న భూమిపై ఎఆర్హెచ్ సి లను అభివృద్ధి చేయడానికి ఈ పథకం అనుకూలమైన వాతావరణాన్ని సృష్టిస్తుంది, ఇది కొత్త పెట్టుబడి అవకాశాలను, అద్దె గృహనిర్మాణ రంగంలో పారిశ్రామిక ఔత్సాహితను ప్రోత్సహిస్తుంది.
యువజన వ్యవహారాలు, క్రీడల మంత్రిత్వ శాఖ
పశ్చిమ భారతదేశంలోకి అడుగుపెట్టిన చెస్ ఒలింపియాడ్ టార్చ్ రిలే
- ఉత్తర భారతదేశంలోని 20 నగరాలలో పర్యటించిన తరువాత పశ్చిమ భారతావనిలోకి..
మొట్టమొదటి చెస్ ఒలింపియాడ్ టార్చ్ రిలే ఈరోజు ఉదయం జైపూర్కు చేరుకుంది. దీంతో టార్చ్ రిలే పశ్చిమ భారతదేశంలోకి అడుగుపెట్టినట్టయింది. అజ్మీర్ దాటిన తర్వాత, టార్చ్ రిలే అహ్మదాబాద్లోకి ప్రవేశించి, కెవాడియా, వడోదరా, సూరత్, దండి, డామన్, నాగ్పూర్, పుణే, పంజిమ్ నగరాలలోకి ప్రయాణిస్తుంది. ఆ తర్వాత టార్చ్ రిలే భారతదేశం యొక్క తూర్పు భాగంలోకి ప్రవేశిస్తుంది, ఆ తరువాత ఈశాన్య భారతదేశం, దక్షిణ భారతదేశానికి చేరుకుంటుంది. ఈ టార్చ్ తొలిసారిగా ఉత్తర భారతదేశం నుంచి తన యాత్రను ప్రారంబించింది. ఆ తరువాత గత 10 రోజులలో ఢిల్లీ, జమ్మూ మరియు కాశ్మీర్, హిమాచల్, పంజాబ్, ఉత్తరాఖండ్, ఉత్తర ప్రదేశ్ మరియు రాజస్థాన్లోని 20 నగరాలగుండా ప్రయాణించింది. భారతదేశానికి స్వాతంత్ర్యం వచ్చిన 75 సంవత్సరాల జ్ఞాపకార్థంగా జరుగుతున్న ఆజాదీ కా అమృత్ మహోత్సవ్కు వేడుకలకు గుర్తుగా ఈ టార్చ్ రిలే మొత్తం 75 నగరాలకు వెళుతుంది.
ప్రధాన మంత్రి చేతుల మీదుగా ప్రారంభం..
ఈ చెస్ ఒలింపియాడ్ కోసం మొట్టమొదటి టార్చ్ రిలేను భారత ప్రధాన మంత్రి శ్రీ నరేంద్ర మోదీ జూన్ 19, 2022న న్యూఢిల్లీలోని ఐజీ స్టేడియంలో ప్రారంభించారు. ఎఫ్ఐడీఈ అధ్యక్షుడు ఆర్కాడీ డ్వోర్కోవిచ్ టార్చ్ను ప్రధానికి అందజేయగా, ఆయన దానిని భారత చెస్ దిగ్గజం విశ్వనాథన్ ఆనంద్కు అందజేశారు. చారిత్రాత్మక ప్రయోగం తరువాత, ఈ టార్చ్ దేశ రాజధానిలోని ఎర్రకోట, ధర్మశాలలోని హెచ్పీసీఏ, అమృత్సర్లోని అట్టారీ సరిహద్దు, ఆగ్రాలోని తాజ్ మహల్ మరియు లక్నోలోని విధానసభతో సహా ప్రముఖ ప్రదేశాలలో ప్రయాణించింది. జమ్మూ కాశ్మీర్ గవర్నర్ శ్రీ మనోజ్ సిన్హా, పంజాబ్ గవర్నర్ శ్రీ బన్వరీలాల్ పురోహిత్, ఉత్తర ప్రదేశ్ ముఖ్యమంత్రి శ్రీ యోగి ఆదిత్యనాథ్, కేంద్ర యువజన వ్యవహారాలు, క్రీడల మంత్రి శ్రీ అనురాగ్ సింగ్ ఠాకూర్, కేంద్ర న్యాయ మరియు న్యాయ శాఖ మంత్రి శ్రీ కిరణ్ రిజీజు వంటి ప్రముఖులు చెస్ ఒలింపియాడ్ టార్చ్ రిలేకు సంబంధించిన వివిధ ఈవెంట్లలో పాల్గొన్నారు. టార్చ్ రిలే ఈవెంట్లు సిమల్ చెస్తో ప్రారంభమవుతాయి, ఇందేలో గ్రాండ్మాస్టర్లు, ప్రముఖులు స్థానిక క్రీడాకారులతో గేమ్ ఆడతారు. ఆ తరువాత టార్చ్ జీప్ ద్వారా వివిధ ప్రదేశాలకు ప్రయాణిస్తుంది. అంతేకాకుండా, ఒక నగరం నుండి మరొక నగరానికి ప్రయాణించే ఇంటరాక్టివ్ బస్ టూర్, యువ చెస్ ప్లేయర్స్ కమ్యూనిటీని కలిగి ఉన్న ప్రాంతం నుండి ప్రాంతానికి మారుతూ ఉండే సాంస్కృతిక కవాతుతో సహా వివిధ సాంస్కృతిక కార్యక్రమాలు జరుగుతాయి.
చెస్ ఒలింపియాడ్లో 20 మంది ఆటగాళ్లు
ప్రతిష్టాత్మక ఈ పోటీ చరిత్రలో మొదటి సారిగా భారతదేశం 44వ ఎఫ్ఐడీఈ చెస్ ఒలింపియాడ్ను నిర్వహించడమే కాకుండా, 1927 ఏడాదిలో ప్రారంభమైన ఎఫ్ఐడీఈ పోటీ చరిత్రలో మొదటి సారిగా టార్చ్ రిలేను ప్రారంభించిన మొదటి దేశం కూడా భారత దేశమే కావడం విశేషం. ఈ పోటీని నిర్వహిస్తున్న భారతదేశం 44వ ఎఫ్ఐడీఈ చెస్ ఒలింపియాడ్లో 20 మంది ఆటగాళ్లను రంగంలోకి తన వంతుకు రంగంలోకి దింపడానికి సిద్ధంగా ఉంది. ఓపెన్ మరియు మహిళల విభాగంలో భారత్కు 2 జట్లను బరిలోకి దింపేందుకు అర్హత ఉంది. చెస్ ఒలింపియాడ్ చరిత్రలో అత్యధికంగా 188 దేశాల నుండి 2000 మందిఈ ఈవెంట్కు ప్రాతినిధ్యం వహిస్తున్నారు. 44వ ఎఫ్ఐడీఈ చెస్ ఒలింపియాడ్ చెన్నైలో జూలై 28 నుండి ఆగస్టు 10, 2022 వరకు జరుగుతుంది.
ప్రధాన మంత్రి కార్యాలయం
దివంగత శ్రీమతి బల్ జీత్ కౌర్ తులసి గారు రాసిన పుస్తకం ‘ద రామాయణ ఆఫ్ శ్రీ గురు గోబింద్ సింహ్ జీ’ ఒకటో ప్రతి ని అందుకొన్న ప్రధాన మంత్రి
దివంగత శ్రీమతి బల్ జీత్ కౌర్ తులసి గారు రాసిన పుస్తకం ‘ద రామాయణ ఆఫ్ శ్రీ గురు గోబింద్ సింహ్ జీ’ ఒకటో ప్రతి ని ప్రధాన మంత్రి శ్రీ నరేంద్ర మోదీ అందుకొన్నారు. ప్రముఖ న్యాయవాది శ్రీ కె.టి.ఎస్. తులసి గారి మాతృమూర్తి యే శ్రీమతి బల్ జీత్ కౌర్ తులసి గారు.
ప్రధాన మంత్రి పలు ట్వీట్ లలో ‘‘ ప్రముఖ న్యాయవాది శ్రీ కె.టి.ఎస్. తులసి గారి మాతృమూర్తి దివంగత శ్రీమతి బల్ జీత్ కౌర్ తులసి గారు రాసిన పుస్తకం ‘ద రామాయణ ఆఫ్ శ్రీ గురు గోబింద్ సింహ్ జీ’ ఒకటో ప్రతి ని అందుకొన్నాను. ఈ గ్రంథాన్ని ఐజిఎన్ సిఎ ప్రచురించింది.
మా భేటీ లో పండితుడు శ్రీ కె.టి.ఎస్. తులసి గారు సిఖ్కు మతం తాలూకు పవిత్ర సూత్రాలను గురించి వివరించారు. ఆయన గురుబాణి శబ్దాల ను పఠించారు కూడాను. ఆయన చేసిన ఈ కార్యం నా మనస్సు ను స్పర్శించింది. ఇదుగో ఆడియో ను ఇక్కడ వినగలరు.. https://t.co/0R9z836sLi ’’ అని పేర్కొన్నారు.
ప్రధాన మంత్రి కార్యాలయం
భారతదేశాని కి చెందిన ఒకటో సోలర్ మిశన్ ‘ఆదిత్య-ఎల్1’ను ఫలప్రదం గా ప్రయోగించినందుకు ఇస్ రో యొక్క శాస్త్రవేత్తల కు మరియు ఇంజినీర్ లకుఅభినందనల ను తెలిపిన ప్రధాన మంత్రి
భారతదేశాని కి చెందిన ఒకటో సోలర్ మిశన్ ఆదిత్య-ఎల్1 ను ఫలప్రదం గా ప్రయోగించినందుకు ఇస్ రో యొక్క శాస్త్రవేత్తల కు మరియు ఇంజినీర్ లకు అభినందనల ను ప్రధాన మంత్రి శ్రీ నరేంద్ర మోదీ తెలియ జేశారు.
ప్రధాన మంత్రి ఒక ట్వీట్ లో -
చంద్రయాన్-3 యొక్క సాఫల్యం అనంతరం, భారతదేశం తన అంతరిక్ష యాత్ర ను కొనసాగిస్తున్నది. భారతదేశం యొక్క ప్రథమ సోలర్ మిశన్ అయినటువంటి ఆదిత్య- ఎల్1 ను ఫలప్రదం గా ప్రయోగించినందుకు గాను @isro లో మన శాస్త్రవేత్తల కు మరియు ఇంజినీర్ లకు ఇవే అభినందన లు. యావత్తు మానవ జాతి యొక్క సంక్షేమం కోసం విశ్వాన్ని మరింత మెరుగైన రీతి లో అర్థం చేసుకోవడాన్ని విస్తరించే క్రమం లో విజ్ఞానశాస్త్రం పరంగా మన ప్రయాస లు అలుపెరుగక కొనసాగుతూనే ఉంటాయి.’’ అని పేర్కొన్నారు.
(
రసాయనాలు, ఎరువుల మంత్రిత్వ శాఖ
తల్ చర్ ఫర్టిలైజర్స్ లిమిటెడ్  ద్వారా కోల్ గేసిఫికేశన్ మాధ్యమం లో ఉత్పత్తి అయిన యూరియా కు ప్రత్యేక సబ్సిడీ విధానానికి ఆమోదం తెలిపిన మంత్రిమండలి
తల్ చర్ ఫర్టిలైజర్స్ లిమిటెడ్  ద్వారా కోల్ గేసిఫికేశన్ మాధ్యమం లో ఉత్పత్తి అయిన యూరియా కు ప్రత్యేక సబ్సిడీ విధానాన్ని రూపొందించాలన్న ఎరువుల విభాగం ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర ఆర్థిక వ్యవహారాల మంత్రివర్గ సంఘం  ఆమోదం తెలిపింది.
ఉద్దేశ్యాలు:
దేశం లో వ్యూహాత్మక శక్తి సంబంధిత సురక్ష పై, యూరియా విషయం లో స్వయంసమృద్ధి పై శ్రద్ధ వహిస్తూ, దేశం లో గల అమితమైనటువంటి బొగ్గు నిక్షేపాల ను దృష్టి లో పెట్టుకొని కోల్ గేసిఫికేశన్ సంబంధి సాంకేతిక విజ్ఞానం పై ఆధారపడ్డ తల్ చర్ ఫర్టిలైజర్స్ లిమిటెడ్ ప్లాంటు ను ముందుకు తీసుకుపోవాలన్న నిర్ణయాన్ని తీసుకోవడమైంది. ఈ ప్రాజెక్టు రైతుల కు ఎరువు లభ్యత ను మెరుగుపరచడం, దేశ తూర్పు ప్రాంతం లో అభివృద్ధి కి ప్రోత్సాహాన్ని అందించడం తో పాటు, దేశ తూర్పు ప్రాంతం లో యూరియా ను సరఫరా చేయడానికి గాను ఇస్తున్న రవాణా సంబంధి సబ్సిడీ ఆదా కు కూడా దారి తీస్తుంది. దీనితో యూరియా దిగుమతుల ను తగ్గించి, ప్రతి ఒక్క సంవత్సరం లో 12.7 ఎల్ఎమ్ టి మేరకు విదేశీ మారకద్రవ్యం మిగలడానికి తోడ్పడుతుంది.
ఈ ప్రాజెక్టు తో ‘మేక్ ఇన్ ఇండియా’ కార్యక్రమానికి, ‘ఆత్మనిర్భర్’ ఉద్యమానికి అండ దండలు లభించనున్నాయి. దీనికి తోడు, రహదారులు, రైలు మార్గాలు, నీరు వంటి మౌలిక సదుపాయాల అభివృద్ధి లోనూ ఇది సాయపడుతుంది. దీని తో దేశం లోని తూర్పు ప్రాంతాల లో ఆర్థిక వ్యవస్థ కు పెద్ద దన్ను అందడం, అనుబంధ పరిశ్రమ కు ప్రోత్సాహం లభించడం జరుగుతాయి. ఈ ప్రాజెక్టు తన క్షేత్రం చుట్టుపక్కల ప్రాంతాల లో సహాయక పరిశ్రమ ల కు నూతన వ్యాపార అవకాశాలను కూడా అందించ గలుగుతుంది.
కోల్ గేసిఫికేశన్ ప్లాంటు లు వ్యూహాత్మకం గా ముఖ్యమైనటువంటివి. ఎందుకంటే బొగ్గు ధర లు ఒడుదొడుకుల కు అంతగా లోను కావు, పైపెచ్చు బొగ్గు విస్తారంగా దొరుకుతున్నది కూడాను. తల్ చర్ ప్లాంటు ఎల్ ఎన్ జి దిగుమతి పద్దు ను తగ్గించడానికి, యూరియా ను ఉత్పత్తి చేయడం లో సహజ వాయువు పై ఆధారపడడాన్ని తగ్గించడానికి సైతం ఉపయోగపడ గలుగుతుంది. తల్ చర్ ప్లాంటు లో అనుసరించే గేసిఫికేశన్ ప్రక్రియ ఒక స్వచ్ఛమైనటువంటి బొగ్గు సంబంధి సాంకేతిక విజ్ఞానం తో కూడుకొన్నది; ఇది అగ్ని వనరుల మాధ్యమం ద్వారా నేరు గా బొగ్గు ను మండించే ప్రక్రియ ల తో పోలిస్తే SOx, NOx కనీస స్థాయి పాళ్ల లో ఉండేటట్టు చూడడంతో పాటు లేట్ ఉద్గారాల స్థాయి ని కూడా చాలావరకు తగ్గించివేస్తుంది.
పూర్వ రంగం
తల్ చర్ ఫర్టిలైజర్స్ లిమిటెడ్  అనేది నాలుగు పిఎస్ యు లు ఏర్పాటు చేసిన జాయింట్ వెంచర్ కంపెనీ. ఆ నాలుగు పిఎస్ యులలో రాష్ట్రీయ కెమికల్స్ ఎండ్ ఫర్టిలైజర్స్ , గేల్  లిమిటెడ్, , కోల్ ఇండియా లిమిటెడ్  తో పాటు ఫర్టిలైజర్ కార్పొరేశన్ ఆఫ్ ఇండియా లిమిటెడ్  లు ఉన్నాయి. దీనిని 2015 నవంబరు 13 న స్థాపించడమైంది. ఒక్కో సంవత్సరానికి 12.7 లక్షల మీట్రిక్ టన్నుల  స్థాపిత సామర్థ్యాన్ని కలిగివుండే ఒక కొత్త యూరియా ప్లాంటు ను ఏర్పాటు చేయడం ద్వారా ఇదివరకటి ఫర్టిలైజర్ కార్పొరేశన్ ఆఫ్ ఇండియా లిమిటెడ్  తల్ చర్ ప్లాంటు తాలూకు పునరుద్ధరణ పనులను టిఎఫ్ ఎల్ చేపడుతున్నది. టిఎఫ్ఎల్ యూరియా ప్రాజెక్టు ను ఏర్పాటు చేయడానికి 13277.21 కోట్ల రూపాయలు  వ్యయం కావచ్చు అని అంచనా వేయడమైంది.
ప్రధాన మంత్రి కార్యాలయం
యూరోపియన్ కౌన్సిల్ అధ్యక్షుడు శ్రీ చార్ల్ స్ మైకల్ కు మరియు ప్రధానమంత్రి శ్రీ నరేంద్ర మోదీ కి మధ్య జరిగిన ఫోన్ ద్వారా జరిగిన సంభాషణ
యూరోపియన్ కౌన్సిల్ అధ్యక్షుడు శ్రీ చార్ల్ స్ మైకల్ తో ప్రధాన మంత్రి శ్రీ నరేంద్ర మోదీ ఈ రోజు న ఫోన్ ద్వారా మాట్లాడారు.
యూక్రేన్ లో స్థితి దిగజారుతుండడం పట్ల మరియు మానవీయ సంక్షోభం తలెత్తడం పట్ల ప్రధాన మంత్రి మనస్తాపాన్ని వ్యక్తం చేశారు. వైరాన్ని ఆపివేయాలంటూ, చర్చల దిశ గా తిరిగి రావాలంటూ భారతదేశం చేసిన విజ్ఞప్తి ని ఆయన పునరుద్ఘాటించారు.
అంతర్జాతీయ చట్టం, ఐక్య రాజ్య సమితి ప్రణాళిక, అన్ని దేశాల యొక్క ప్రాదేశిక అఖండత్వాన్ని, సార్వభౌమత్వాన్ని గౌరవించడం పైన సమకాలీన ప్రపంచ వ్యవస్థ ఆధారపడి ఉంది అని ప్రధాన మంత్రి స్పష్టం చేశారు.
రెండు పక్షాల మధ్య చర్చల ను ప్రధాన మంత్రి స్వాగతించారు. ప్రజలు అందరికి స్వేచ్ఛాయుతమైన మరియు ఎలాంటి అంతరాయాల కు తావు ఉండని రాక పోకల కు అనువైన వాతావరణం ఏర్పడాలి; దీనికోసం పూచీ పడడం అత్యంత అవసరం అని ఆయన నొక్కి చెప్పారు.
ఔషధాలు సహా అత్యవసరమైన ఉపశమనకారి సామగ్రి ని ప్రభావిత ప్రాంతాల కు పంపడం కోసం భారతదేశం చేస్తున్న ప్రయాసల ను గురించి కూడా ప్రధాన మంత్రి ఈ సందర్భం లో ప్రస్తావించారు.
ఆర్థిక మంత్రిత్వ శాఖ
ప్రజారోగ్య వ్యయాన్ని జిడిపిలో 1% నుండి 2.5-3% వరకు పెంచాలని ఆర్థిక సర్వే బలంగా సిఫార్సు చేసింది.
"పెరిగిన ఆరోగ్య సంరక్షణ వ్యయం మొత్తం ఆరోగ్య సంరక్షణ వ్యయంలో 65% నుండి 35% వరకు అవుట్-ఆఫ్-పాకెట్ ఖర్చును తగ్గిస్తుంది"
ఆరోగ్య సంరక్షణ విధానం “సాలియెన్సీ బయాస్” కు అనుగుణంగా ఉండకూడదని నొక్కి చెబుతుంది; ఆరోగ్య సంరక్షణ మౌలిక సదుపాయాలు “చురుకుగా” ఉండాలి
చురుగ్గా హెల్త్ కేర్ మార్కెట్ నిర్మాణాన్ని తీర్చిదిద్దడం అనేది ప్రభుత్వానికి కీలక పాత్ర.
ఆయుష్మాన్ భారత్ యోజనతో అనుసంధానంగా ఎన్ హెచ్ ఎమ్ కొనసాగాలని సిఫారసు.
"ఆరోగ్య సంరక్షణ రంగం నియంత్రణ మరియు పర్యవేక్షణ కోసం రంగాల నియంత్రకాన్ని తీవ్రంగా పరిగణించాలి"
తక్కువ బీమా ప్రీమియంలకు సాయపడటం కొరకు సమాచార అసౌష్టవాన్ని అండర్ లైన్ చేస్తుంది.
"టెక్నాలజీ ఆధారిత పరిష్కారాలు చివరి మైలు హెల్త్ కేర్ సర్వీసెస్ డెలివరీ కోసం పూర్తిస్థాయిలో ఉపయోగించాల్సిన అవసరం ఉంది"
ఆర్థిక సర్వే నివేదిక 2020-21లో, జాతీయ ఆరోగ్య విధానం 2017 ప్రతిపాదించిన విధంగా ఆరోగ్య సేవలపై ప్రభుత్వ వ్యయాన్ని జిడిపిలో 1 శాతం నుండి 2.5-3 శాతానికి పెంచాలని గట్టిగా సిఫార్సు చేసింది. ఇది ఆరోగ్య సంరక్షణ కోసం అయ్యే ఖర్చును 65 శాతం నుండి 35 శాతానికి తగ్గించగలదు. కేంద్ర ఆర్థిక, కార్పొరేట్ వ్యవహారాల మంత్రి నిర్మల సీతారామన్ ఈ రోజు ఆర్థిక సర్వే నివేదిక 2020-21ని పార్లమెంటులో ప్రవేశపెట్టారు.
ప్రజారోగ్యం కోసం ఖర్చు పెరిగినప్పుడు, మొత్తం ఆరోగ్య వ్యయంలో జేబులో వెలుపల ఖర్చు యొక్క వాటా తగ్గుతుంది. దారిద్య్రరేఖకు దిగువకు వచ్చే బలహీన వర్గాల ప్రమాదాన్ని పెంచే తీవ్రమైన ఆరోగ్య ప్రమాదాలను కూడా ఈ సర్వే నొక్కి చెబుతుంది. అదనంగా, భారతీయ జనాభాలో అధిక శాతం మందికి సరసమైన సేవలను అందించే దిశగా ప్రధానమంత్రి ప్రజారోగ్య పథకాన్ని  సర్వే ప్రశంసించింది.
ఆరోగ్య సంరక్షణపై దృష్టి సారించిన ఒక విభాగంలో, కోవిడ్ -19 మహమ్మారి ఆరోగ్య రంగం యొక్క ప్రాముఖ్యతను మరియు ఆర్థిక వ్యవస్థ యొక్క ఇతర ముఖ్య రంగాల మధ్య పరస్పర సంబంధాలను హైలైట్ చేసిందని సర్వే నివేదిక సూచిస్తుంది. కొనసాగుతున్న అంటువ్యాధి నుండి నేర్చుకున్న ఒక ముఖ్యమైన పాఠం ఏమిటంటే ఆరోగ్య సంరక్షణ సంక్షోభం ఆర్థిక మరియు సామాజిక సంక్షోభంగా ఎలా మారుతుంది. మహమ్మారి పై దేశం స్పందించేలా ఆరోగ్య మౌలిక సదుపాయాలు అప్రమత్తంగా ఉండాలని గట్టిగా సూచించడం జరిగింది.అలాగే, భారతదేశ ఆరోగ్య సంరక్షణ విధానం దీర్ఘకాలిక ఆరోగ్య ప్రాధాన్యతలపై దృష్టి పెట్టాలి.
అందువల్ల, ఆరోగ్య సేవలను అందించడంతో పాటు ఆరోగ్య సేవలకు నిధులు సమకూర్చడంతో పాటు, ఆరోగ్య సంరక్షణ మార్కెట్ నిర్మాణాన్ని చురుకుగా రూపొందించడం ప్రభుత్వ ప్రధాన పాత్ర. అసమానతలను తగ్గించడంలో నేషనల్ హెల్త్ మిషన్  కీలక పాత్ర పోషించింది. ప్రసూతి మరియు ప్రసవానంతర సంరక్షణతో పాటు సంస్థాగత డెలివరీలో పేద ప్రజల భాగస్వామ్యం గణనీయంగా పెరిగింది. అందువల్ల, ఆయుష్మాన్ భారత్ యోజనకు అనుగుణంగా జాతీయ ఆరోగ్య మిషన్ను కొనసాగించాలని నివేదిక సిఫార్సు చేసింది.
భారతదేశ ఆరోగ్య సంరక్షణలో ఎక్కువ భాగం ప్రైవేటు రంగం అందిస్తుందని ఆర్థిక సర్వే పేర్కొంది, కాబట్టి ఆరోగ్య సంరక్షణ సమాచారంలో అసమతుల్యతను పరిష్కరించడానికి విధాన నిర్ణేతలు ముఖ్యం. సమాచార అసమానతను తగ్గించడంలో సహాయపడే సమాచార వినియోగం మొత్తం అందరికీ ప్రయోజనకరంగా ఉంటుంది.
(Visitor Counter : 348
రక్షణ మంత్రిత్వ శాఖ
మే 01వ తేదీ మధ్య మాల్దీవులలో పర్యటించనున్న రక్షణ మంత్రి శ్రీ రాజ్నాథ్ సింగ్
రక్షణ మంత్రి శ్రీ రాజ్నాథ్ సింగ్ మే 01-03, 2023 మధ్య మాల్దీవులలో అధికారిక పర్యటన చేయనున్నారు. ఈ పర్యటనలో, భాగంగా శ్రీ రాజ్నాథ్ సింగ్ మాల్దీవుల రక్షణ మంత్రి మిస్ మరియా అహ్మద్ దీదీ మరియు విదేశాంగ మంత్రి అబ్దుల్లా షాహిద్లతో ద్వైపాక్షిక చర్చలు జరపనున్నారు. ఈ చర్చల సమయంలో ఇరు దేశాల మధ్య రక్షణ సంబంధాల పూర్తి స్థాయిని సమీక్షించనున్నారు. రక్షా మంత్రి మాల్దీవుల అధ్యక్షుడు మిస్టర్ ఇబ్రహీం మొహమ్మద్ సోలిహ్ను కూడా కలువనున్నారు. ఈ ప్రాంతంలోని స్నేహపూర్వక దేశాలు మరియు భాగస్వాముల సామర్థ్యాన్ని పెంపొందించడానికి భారతదేశం యొక్క నిబద్ధతకు అనుగుణంగా శ్రీ రాజ్నాథ్ సింగ్ మాల్దీవుల జాతీయ రక్షణ దళాలకు ఒక ఫాస్ట్ పెట్రోల్ వెసెల్ షిప్ మరియు ల్యాండింగ్ క్రాఫ్ట్ను బహుమతిగా ఇవ్వనున్నారు. తన పర్యటనలో భాగంగా మంత్రి దేశంలో కొనసాగుతున్న ప్రాజెక్ట్ సైట్లను కూడా సందర్శిస్తారు. ప్రవాస భారతీయులతోను సంభాషించనున్నారు. రెండు దేశాల మధ్య బలమైన స్నేహ బంధాలను పెంపొందించడంలో రక్షణ మంత్రి పర్యటన ఒక ముఖ్యమైన మైలురాయిగా నిలువనుంది. సముద్ర భద్రత, తీవ్రవాదం, రాడికలైజేషన్, పైరసీ, అక్రమ రవాణా, వ్యవస్థీకృత నేరాలు మరియు ప్రకృతి వైపరీత్యాలతో సహా భాగస్వామ్య సవాళ్లను సమర్థవంతంగా పరిష్కరించడానికి భారతదేశం మరియు మాల్దీవులు సన్నిహితంగా పనిచేస్తున్నాయి. సాగర్  యొక్క భారతదేశ దృష్టి కోణన పాటు దాని ‘నైబర్హుడ్ ఫస్ట్’ విధానం అలాగే మాల్దీవుల ‘ఇండియా ఫస్ట్’ విధానం హిందూ మహాసముద్ర ప్రాంతంలోని సామర్థ్యాలను సంయుక్తంగా అభివృద్ధి చేసుకోవడానికి పనిచేయాలని కోరుతున్నాయి.
PIB Headquarters
జులై 11న హైదరాబాద్ లో ప్రాంతీయ డాక్ అదాలత్
తపాలా సేవల కు సంబంధించి ప్రజల ఫిర్యాదుల ను మరియు సమస్యల ను తెలుసుకొనేందుకు 2019 జులై 11వ తేదీ న ఉదయం 11 గంటల కు హైదరాబాద్ లోని ఆబిడ్స్ లో గల డాక్ సదన్ లో ‘రెండో డాక్ అదాలత్’ ను నిర్వహించనున్నట్లు తపాలా విభాగం లోని చీఫ్ పోస్ట్ మాస్టర్ జనరల్ హెడ్ క్వార్టర్ రీజియన్, హైదరాబాద్ కార్యాలయం తెలిపింది. హైదరాబాద్,రంగారెడ్డి, మల్కాజ్ గిరి, సంగారెడ్డి, మెదక్ మరియు సిద్దిపేట్ జిల్లా ల ప్రజలు వారి ఫిర్యాదుల ను మరియు సమస్యల ను లిఖితపూర్వకం గా పొందుపరచి తపాలా కవర్ లో 2019 జులై 5వ తేదీ లోపు తెలియజేయవచ్చు. కవర్ పైన ‘రెండో డాక్ అదాలత్’ అనే పదాలు రాసి శ్రీ కె. జయ రాజు, అసిస్టెంట్ డైరెక్టర్- II, ఆఫీస్ ఆఫ్ ది పోస్ట్ మాస్టర్ జనరల్, హెడ్ క్వార్టర్ రీజియన్, హైదరాబాద్- 500001 చిరునామా కు పంపాలని ప్రకటన లో కోరారు.
(Visitor Counter : 37
పర్యావరణం, అడవులు, మరియు వాతావరణ మార్పు మంత్రిత్వ శాఖ
ఢిల్లీలో 95 శాతం వాయు కాలుష్యం స్థానికకారణాలవల్ల సంభవిస్తున్నది, ఈరోజు వరకు కేవలం 4 శాతం మాత్రమే వ్యవసాయవ్యర్ధాలు కాల్చడం వల్ల వాయు కాలుష్యం కలుగుతున్నది: శ్రీ ప్రకాశ్ జవడేకర్
సిపిసిబి కి చెందిన 50 బృందాలను క్షేత్రస్థాయిలో ప్రతిస్పందన తెలుసుకునేందుకు ఢిల్లీ, ఎన్సిఆర్ పట్టణాలలో కేంద్రం ఏర్పాటు చేసింది.
మెరుగైన వాయునాణ్యత కోసం కృషి చేసేందుకు చేపట్టిన చర్యలలో భాగంగా కేంద్ర కాలుష్య నియంత్రణబోర్డు  కి చెందిన 50 బృందాలను ఢిల్లీ-ఎన్సిఆర్ పట్టణాలలో విస్తృత క్షేత్రస్థాయి సందర్శనలు చేసేందుకు కేంద్ర ప్రభుత్వం నియమించింది.
ఈ బృందాల నోడల్ అధికారులనుద్దేశించి ఈరోజు ఢిల్లీలో మాట్లాడుతూ కేంద్ర పర్యావరణ శాఖమంత్రి శ్రీ ప్రకాశ్ జవడేకర్, ప్రస్తుత కోవిడ్ సమయంలో ఈ బృందాల సభ్యులు కోవిడ్ వారియర్ల వంటి వారని అన్నారు. వీరు క్షేత్రస్థాయి సందర్శనలు చేసి ప్రభుత్వానికి వివరాలు అందజేస్తారని ఇది వాయు కాలుష్య బెడదను తొలగించడానికి ఉపయోగపడుతుందని ఆయన అన్నారు.
నగరంలోని 95 శాతం కాలుష్యం స్థానిక కారణాలైన దుమ్ము, నిర్మాణపనులు, బయోమాస్ కాల్చడం వంటి వల్ల ఏర్పడుతున్నదని,వ్యవసాయ వ్యర్ధాలు కాల్చడం వల్ల కాలుష్యం ఇవాళ్టికి కేవలం 4 శాతం మాత్రమేనని ఆయన అన్నారు.
ప్రధాన వాయు కాలుష్యకారకాలకు సంబంధించి ఆయా ప్రాంతాలనుంచి రిపోర్టు చేయడం గురించి ప్రస్తావిస్తూ, ఎలాంటి నియంత్రణ లేకుండాసాగే భారీ నిర్మాణపనులు, చెత్తను, నిర్మాణవ్యర్ధాలను రోడ్ల పక్కన, ఖాళీ ప్లాట్లలో పడేయడం, చెత్తను, పారిశ్రామికవ్యర్ధాలను బహిరంగ ప్రదేశాలలో కాల్చడం వంటి వాటిపై సమాచారాన్ని ఈ బృందాలు సమీర్యాప్ద్వారా సేకరిస్తాయని ఆయన తెలిపారు.
ఈ బృందాలు ఢిల్లీ, ఎన్సిఆర్ పట్టణాలైన -నోయిడా,ఘజియాబాద్,ఉత్తరప్రదేశ్లోని మీరట్, హర్యానాలోని గుర్గాం,ఫరీదాబాద్,బల్లబ్ఘర్,జజ్జర్,పానిపట్,సోనెపట్, రాజస్థాన్లోని భివాడి,అల్వార్, భరత్పూర్ లను సందర్శస్తాయి. ఈ బృందాలు ప్రత్యేకంగా పరిస్థితి తీవ్రమవడానికి కారణమయ్యే ప్రాంతాలపై దృష్టిపెడతాయి.
ఈ బృందాలు సేకరించిన సమాచారాన్ని సంబంధిత ఏజెన్సీలకు ఆటోమేటెడ్ వ్యవస్థ ద్వారా సత్వర చర్యలకోసం అందుబాటులో ఉంచడం జరుగుతుంది. ఇందుకు సంబంధించిన వివరాలను రాష్ట్రప్రభుత్వాలకుకూడా అందజేయడం జరుగుతుంది. ఇది సకాలంలో తగిన చర్యలు తీసుకోవడానికి, సంబంధిత ఏజెన్సీలు ఆయా స్థాయిలలో ఎప్పటికప్పుడు పర్యవేక్షించడానికి ఇది ఉపయోగపడుతుంది.
సిపిసిబి కేంద్రకార్యాలయంలో ఒక సెంట్రల్ కంట్రోల్ రూమ్ను ఏర్పాటుచేసి గంట గంటకూ కాలుష్యం స్థాయిలపై దృష్టిపెడుతున్నారు. ఇందుకు వివిధ రాష్ట్ర ఏజెన్సీలతో సమన్వయం చేసుకుంటున్నారు. దీనికితోడు ఈ బృందాల మెరుగైన నిర్వహణ,సమన్వయానికి జిల్లాల వారీగా నోడల్ అధికారులను నియమించడం జరిగింది.
చలికాలంలో, ఢిల్లీ, ఎన్సిఆర్ ప్రాంతంలో వాయుకాలుష్యం అనేది తీవ్రమైన బెడదగా ఉంది. ఈ ప్రాంతంలో వాయు నాణ్యతను పెంచేందుకు గత 5 సంవత్సరాలుగా వివిధ చర్యలు తీసుకోవడం జరిగింది. ఏటికేడాది వాయునాణ్యత క్రమంగా పెరుగుతున్నప్పటికీ , ఇందుకు సంబంధించి చేయాల్సింది చాలా ఉంది.
రక్షణ మంత్రిత్వ శాఖ
ఏఆర్టీఆర్ఏసీ సంస్థకు కొత్త కమాండ్
ఈ నెల 1వ తేదీన ఆర్మీ ట్రైనింగ్ కమాండ్  కమాండ్ బాధ్యతలను లెఫ్టినెంట్ జనరల్ రాజ్ షుక్లా చేపట్టారు. నేషనల్ డిఫెన్స్ అకాడమీ, ఖడక్వాస్లా మరియు డెహ్రాడూన్లోని ఇండియన్ మిలిటరీ అకాడమీల గ్రాడ్యుయేట్ అయిన లెఫ్టినెంట్ జనరల్ రాజ్ షుక్లాను 1982 డిసెంబర్లో రెజిమెంట్ ఆఫ్ ఆర్టిలరీలో నియమితులయ్యారు. నాలుగు దశాబ్దాల తన కెరీర్లో, జనరల్ ఆఫీసర్ ఆర్మీ రంగంలో విస్తృతమైన సేవలను అందించారు. లెఫ్టినెంట్ జనరల్ రాజ్ షుక్లా తూర్పు, ఎడారి సైనిక విభాగాలలోని మీడియం రెజిమెంట్కు కమాండ్గా వ్యవహరించారు.
లోయలో నియంత్రణ రేఖ వెంబడి పదాతిదళ విభాగం మరియు పశ్చిమ సరిహద్దుల వెంట ఒక కార్ప్స్కు కమాండ్గాను ఆయన వీరోచిత సేవలను అందించారు. కౌంటర్ ఇన్సర్జెన్సీ ఆపరేషన్స్  నిర్వహించే ఇన్ఫ్యాంట్రీ బ్రిగేడ్కు కమాండ్గాను వ్యవహరించారు. డిఫెన్స్ సర్వీసెస్ స్టాఫ్ కాలేజ్ వెల్లింగ్టన్, కాలేజ్ ఆఫ్ డిఫెన్స్ మేనేజ్మెంట్ సికింద్రాబాద్, నేషనల్ డిఫెన్స్ కాలేజ్ న్యూ ఢిల్లీ పూర్వ విద్యార్ధి అయిన లెఫ్టినెంట్ జనరల్ రాజ్ షుక్లా మిలిటరీ ఆపరేషన్స్ డైరెక్టరేట్లో జనరల్ ఆఫీసర్గా రెండు సార్లు పనిచేశారు. ఇటీవలి కాలం వరకు లెఫ్టినెంట్ జనరల్ రాజ్ షుక్లా ఆర్మీ ప్రధాన కార్యాలయంలో పెర్స్పెక్టివ్ ప్లానింగ్ విభాగం డైరెక్టర్ జనరల్గా సేవలు అందించారు. ఇండియన్ ఆర్మీ యొక్క ప్రతిష్టాత్మక శిక్షణా స్థాపన మరియు థింక్ ట్యాంక్ సంస్థ ఆర్మీ వార్ కాలేజీకి లెఫ్టినెంట్ జనరల్ రాజ్ షుక్లా కమాండెంట్గా కూడా పని చేశారు.
ప్రధాన మంత్రి కార్యాలయం
ఆసియా క్రీడల ఫ్రీస్టయిల్ కుస్తీ మహిళల 62 కిలోల విభాగంలో కాంస్యం సాధించిన సోనమ్ మాలిక్కు ప్రధాని అభినందన
ఆసియా క్రీడల మహిళల ఫ్రీస్టయిల్ కుస్తీ 62 కిలోల విభాగంలో కాంస్య పతకం కైవసం చేసుకున్న సోనమ్ మాలిక్ను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“మహిళల ఫ్రీస్టయిల్ కుస్తీ 62 కిలోల విభాగంలో అద్భుత ప్రతిభతో కాంస్య పతకం నెగ్గిన సోనమ్ మాలిక్కు @OLYSonamకి అభినందనలు! ఆమె ఉత్సాహం, అంకితభావం, దృఢ సంకల్పం ఈ గొప్ప విజయాన్ని అందించాయి. భవిష్యత్తులో ఆమె మరింత మెరుగ్గా రాణించాలని ఆకాంక్షిస్తున్నాను” అని ప్రధానమంత్రి పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
జాతీయ యుద్ధ స్మారక స్థలాన్ని దర్శించిన మీరాబాయి
శౌర్యం, త్యాగానికి సమాహారమైన ఈ ప్రదేశాన్ని ప్రతి భారతీయుడూ దర్శించాలన్న మీరా
భారతీయ భద్రతా దళాల సాహసం, పరాక్రమం, త్యాగానికి గౌరవసూచకంగా న్యూఢిల్లీలో నిర్మించిన జాతీయ యుద్ధ స్మారక స్థలాన్ని భారత సిల్వర్ గర్ల్ సాయిఖోం మీరాబాయ్ చాను సోమవారం సందర్శించారు.
నలభై ఎకరాల బహిరంగ ప్రదేశంలో నిర్మించిన స్మారక చిహ్నాన్ని పర్యటించడం గురించి మాట్లాడుతూ, ఢిల్లీలో నేను సాధారణంగా టోర్నమెంట్ల కోసం బస చేసే దాన్ని, అయితే, కేవలం సాయుధ దళాలకు మాత్రమే కాక ప్రతి భారతీయుడికీ గర్వకారణంగా ఉండే ఈ ప్రదేశాన్ని సందర్శించాలని నా పర్యటన ప్రణాళికలో పొందుపరచుకున్నాను, అని ఒలింపిక్ మెడలిస్ట్ పేర్కొంది.
1947 నుంచి భారత ఘన యుద్ధ చరిత్రను వర్ణిస్తూ, వెలుగులోకి రాని వీరుల కథలు, ప్రయాణం, పోరాటాలకు ప్రాదేశిక వ్యక్తికరణలుగా వ్యక్తీకరిస్తూ, వారి పునర్జన్మనిస్తున్న భావనతో ఈ స్మారకాన్ని నిర్మించారు.
భారతీయ చరిత్రలో సైన్యం, నావికాదళం, వైమానిక దళాలు పోరాడిన ప్రముఖ చారిత్రిక యుద్దాలలో పోరాడిన వారి వీర గాథలను తెలుసుకుంటూ, పాక్షిక బహిరంగ కారిడార్, గ్యాలరీలో నడుస్తూ, ఈ స్మారక చిహ్నాన్ని నిర్మాంచాలన్న భావన చారిత్రికమైన చక్రవ్యూహ నిర్మాణం స్ఫూర్తితో ఈ స్మారకాన్ని నిర్మించాలన్న భావన నన్ను ముగ్ధురాలిని చేసింది. అంతేకాదు, భూమి పుత్రులు పోరాడిన యుద్ధ ఘటనలను వర్ణించే కాంస్య కుడ్యచిత్రాలతో గోడలను అలంకరించడం ఎంతో ఆకర్షించింది, అని మీరా అన్నారు. ఇక్కడకు వచ్చిన తర్వాత, ప్రతి భారతీయుడూ తమ జీవితంలో ఞక్కసారైనా ఈ ప్రదేశాన్ని సందర్శించాలని నేను తీవ్రంగా భావిస్తున్నాను అని మీరు అభిప్రాయపడ్డారు.
తన పర్యటనలో భాగంగా భారతీయ వెయిట్ లిఫ్టర్ తమ స్వంత రాష్ట్రమైన మణిపూర్కు చెందిన అత్యున్నత పీస్ టైమ్ శౌర్య అవార్డు అయిన అశోక్ చక్రను పొందిన అమరవీరుడు మేజర్ లైష్రాం జ్యోతిన్ సింగ్కు నివాళులు అర్పించారు.